คําสั่งกรมบังคับคดี

ที่ 460/2548

เรื่อง การปฏิบัติหน้าที่เกี่ยวกับการส่งและรายงานผลการส่งหมายประกาศและหนังสือในการบังคับคดี

-------------------------------

          เพื่อให้การบังคับคดีเป็นไปโดยรวดเร็วและมีประสิทธิภาพ อันเป็นประโยชน์ต่อความ และราชการยิ่งขึ้น จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 269/2548 ลงวันที่ 8 มิถุนายน 2548 เรื่อง การปฏิบัติ หน้าที่เกี่ยวกับการส่งและรายงานผลการส่งหมายประกาศ และหนังสือในการบังคับคดี


ข้อ ๒ ให้เจ้าหน้าที่ธุรการกองหรือสํานักงานบังคับคดีจังหวัดหรือสาขาแล้วแต่กรณีรับหมาย ประกาศ หรือหนังสือจากเจ้าพนักงานบังคับคดีส่งไปยังพนักงานเดินหมายโดยทําบัญชีรายการส่งหมายไว้ 2 ฉบับมีข้อความตรงกัน แล้วมอบให้พนักงานงานเดินหมายลงชื่อรับไว้เพื่อเป็นหลักฐานทุกครั้ง


ข้อ ๓ ในส่วนกลางให้งานเดินหมายและประกาศทําบัญชีรับจ่ายหมาย ประกาศ และหนังสือ เพื่อเฉลี่ยจ่ายให้พนักงานเดินหมายรับไปส่งเป็นประจําทุกวัน


ข้อ ๔ ให้พนักงานเดินหมายรายงานผลการส่งหมาย ส่งประกาศ หรือส่งหนังสือ ต่อผู้บังคับบัญชาภายในระยะเวลา 5 วันทําการนับแต่วันที่ได้รับหมาย ประกาศ หรือหนังสือ แล้วแต่ กรณี


ข้อ ๕ กรณีที่เป็นการส่งหมาย ประกาศหรือหนังสือแทน ให้ผู้ฝากส่งจัดส่งค่าใช้จ่าย ในการส่งและค่าฝากส่งทางไปรษณีย์ในอัตราต่ําสุดไปพร้อมกับหมาย ประกาศหรือหนังสือนั้น ๆ ให้ แก่หน่วยงานที่จะต้องทําการส่งแทนด้วย และให้พนักงานเดินหมายดําเนินการจัดส่งและรายงานผลโดย เร็วภายในกําหนดเวลาตามข้อ 4 แล้วรายงานผลการส่งไปยังผู้ฝากส่งโดยเร็วอย่างช้าไม่เกิน 3 วันนับแต่ ได้เสนอผลการส่งหมาย หากเป็นกรณีเร่งด่วนให้รายงานทางโทรสาร

          กรณีบังคับคดีแทนผู้ฝากส่งไม่ต้องจัดส่งค่าใช้จ่ายตามวรรคหนึ่งไปยังสํานักงาน เจ้าของเรื่องผู้ส่งหมายแทน


ข้อ ๖ กรณีหมาย ประกาศหรือหนังสือที่ต้องจัดส่งโดยด่วน ให้พนักงานเดินหมาย ดําเนินการจัดส่งและรายงานผลการส่งทันทีภายในวันที่ได้รับหมาย ประกาศหรือหนังสือนั้น หรืออย่างช้า ภายในวันทําการถัดไป และหากเป็นการส่งแทนหน่วยงานอื่นให้รับรายงานผลการส่งทางโทรสารไปยัง ฝากลงทันทีหรืออย่างช้าไม่เกินวันทําการถัดไป


ข้อ ๗ ให้พนักงานเป็นหมายคลอดจนผู้มีหน้าที่เกี่ยวข้องทุกฝ่ายปฏิบัติตาม โดยเคร่งครัด ประกาศ หรือ ให้ถือว่า เป็นความบกพร่องของพนักงานเดินหมายจัดส่งรวมถึงหัวหน้างาน เลขานุการกรม และผู้อํานวยการ สํานักงานบังคับคดีจังหวัดหรือสาขาแล้วแต่กรณีด้วย หากปรากฏว่าการบังคับคดีต้องสะดุดหยุดลงอันเนื่องมาแต่ได้รับรายงานการส่งหมาย หนังสือ โดยเฉพาะอย่างยิ่งกรณีที่ต้องการขายทอดตลาดทรัพย์สินอันเนื่องมาจากเหตุดังกล่าว


ข้อ ๘ ให้ผู้บังกับบัญชาตรวจรายงานการส่งหมาย ประกาศหรือหนังสือเพื่อมีกาสั่งง่าย พาหนะและค่าป่วยการแก่พนักงานเดินหมาย แล้วจัดส่งรายงานการส่งให้แก่หน่วยงานที่รับผิดชอบโดย บัญชีรายการส่งให้ผู้รับลงชื่อไว้เป็นหลักฐาน


ข้อ ๙ ให้ผู้อํานวยการกอง หัวหน้ากลุ่มงานบังคับคดีแพ่ง ผู้อํานวยการสํานักงานบังคับคดี จังหวัดหรือสาขาและเจ้าพนักงานบังคับคดีผู้รับผิดชอบสํานวนตรวจรายงานการส่งหมาย ประกาศ หรือ หนังสือ โดยละเอียด หากเห็นว่าภูมิลําเนาที่ปรากฏชัดเจนควรส่งหมายได้แต่พนักงานเดินหมายรายงานว่า หาไม่พบ หรือมีเหตุอันควรสงสัยว่าจะมีการปฏิบัติหน้าที่ในการส่งหมายโดยมิชอบด้วยประการใด ๆ ให้ทําบันทึกรายงานเสนออธิบดีกรมบังคับคดีหรือผู้ที่ได้รับมอบหมายทราบเพื่อมีคําสั่งต่อไป


ข้อ ๑๐ ให้เจ้าพนักงานพิทักษ์ทรัพย์ถือปฏิบัติ โดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                 สั่ง ณ วันที่ 8 กันยายน 2548

 

                                                                                                     ไกรสร บารมีอวยชัย

                                                                                                (นายไกรสร บารมีอวยชัย)

                                                                                                     อธิบดีกรมบังคับคดี